**Završeni predviđeni ciklusi radionica podrške odgajateljima u prdškolskim ustanovama Pule i Puljštine**

Sa posljednjom temom **Reci mi kako si – podrška odgajatelju** u Dječjem vrtiću Medulin završeni su svi predviđeni ciklusi radionica – podrška odgajateljima u predškolski ustanovama s područja Pule i Puljštine - Dječjem vrtiću Tratinčica Barban. DV Bubamara Ližnjan, DV Sunce Fažana, DV Mali svijet Pula, DV Petar Pan Vodnjan, DV Medulin, DV Pula, DV Balončić Svetvinčenat. Radionica za odgajatelje u sklopu projekta Zajedno rastimo sigurnije vodile su naše psihologinje Valentina Butković i Iva Gortan.

Radionice su bile organizirane kroz pet susreta na kojima se s odgajateljima polazilo kroz teme uspostavljanja odnosa s djecom s teškoćama u razvoju, načinima poticanja socijalizacije, senzibiliziranja za rad s roditeljima te psihološke dobrobiti samih odgajatelja. Cilj radionica bio je educirati odgajatelje o važnosti i načinima pravovremenog prepoznavanja razvojnih odstupanja djece s teškoćama u razvoju, na taj način senzibilizirati djelatnike vrtića za rad sa najranjivijim skupinama te dugoročno povećati kvalitetu integracije u redovne predškolske programe.

Pula, 11.05.2023.